కె. రాజశేఖర్ బసవరాజ్ హిట్నాల్

కె. రాజశేఖర్ బసవరాజ్ హిట్నాల్ (జననం 1 జూన్ 1979) భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో కొప్పళ లోక్‌సభ నియోజకవర్గం నుండి తొలిసారి లోక్‌సభ సభ్యుడిగా ఎన్నికయ్యాడు.

 రాజకీయ జీవితం 
రాజశేఖర హిట్‌నాల్‌ రాజకీయ నేపథ్యంమున్న కుటుంబం నుండి రాజకీయాలలోకి వచ్చాడు. ఆయన తండ్రి బసవరాజ్ హిట్నాల్ కొప్పల్ నియోజకవర్గం నుండి ఎమ్మెల్యేగా ఎన్నికవ్వగా, సోదరుడు రాఘవేంద్ర హిట్నాల్ మూడుసార్లు  కొప్పల్ ఎమ్మెల్యేగా ఎన్నికయ్యాడు. రాజశేఖర్ కాంగ్రెస్ పార్టీలో తన సోదరుడు, తండ్రి ఎన్నికల్లో చురుగ్గా ప్రచారం చేసి, కొప్పల్ జిల్లా పంచాయతీ సభ్యుడిగా, జిల్లా పంచాయతీ అధ్యక్షుడిగా రెండేళ్లు పని చేసి 2023 శాసనసభ ఎన్నికల్లో హోస్పేట నియోజకవర్గం నుంచి టికెట్ ఆశించగా, మరొకరికి టికెట్ దక్కడంతో ఆయన గెలుపుకు కృషి చేశాడు. 

రాజశేఖర్ 2024లో జరిగిన లోక్‌సభ ఎన్నికలలో కొప్పళ లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి డా. బసవరాజ్‌ కావటార్‌పై 46,357 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.

మూలాలు


వర్గం:1979 జననాలు
వర్గం:భారత జాతీయ కాంగ్రెస్ నాయకులు
వర్గం:18వ లోక్‌సభ సభ్యులు
వర్గం:కర్ణాటక నుండి ఎన్నికైన లోక్‌సభ సభ్యులు
వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు